
	FEDERATA E TRIATHLONIT E KOSOVËS       

KOSOVO TRIATHLON  FEDERATION





Në bazë të nenit 21,paragrafi 11, pika 5 të Statutit te Muay Thai Kosova të Kosovës, Bordi i FMTHK-se, në mbledhjen e vet të mbajtur më 10.11.2022 miratoi këtë: 

RREGULLORE 

MBI MASAT PREVENTIVE DHE PARANDALUESE TË PËRDORIMIT TË DOPINGUT

Prishtinë 10.11.2022

Dispozitat e Përgjithshme
Neni 1

Me rregulloren e masave për preventivë dhe parandalim të përdorimit të dopingut (në tekstin e mëtejmë: Rregullore) përcaktohen masat dhe aktivitete për preventivë dhe parandalim të përdorimit të dopingut, si dhe procedurat e masave disiplinore në rastet e përcaktuara të përdorimit të dopingut tek Sportistët.

Neni 2 

Dopingu është i ndaluar. Dopingu është një ose më shumë shkelje e rregullave të anti-dopingut. Shkelja e rregullave anti-doping ekziston në rastet e përcaktuara në nenin 81 të ligjit të sportit.

Federata e Muay Thai Kosova është e detyruar të sigurojë, brenda kompetencave të saj që për triatletë, trajnerët dhe personat tjerë, për të cilët është përcaktuar (krijuar, vërtetuar) përgjegjësi për doping, që të merren masat e duhura, në pajtim me Ligjin për parandalimin e dopingut në sport dhe rregullat e Organizatës përkatëse të Anti-Dopingut, ose rregullat e Agjencisë Botërore Anti-Doping, ITU dhe kësaj rregulloreje.

Neni 3

Të gjithë Sportistët dhe pjesëmarrësit e tjerë në kryerjen e veprimtarive dhe aktiviteteve sportive brenda FMTHK-së janë të obliguar të lejojnë dhe mundësojnë kryerjen e kontrollit të dopingut.

Sportistët që refuzojnë, nuk marrin pjesë, shmangen ose pamundësojnë kontrollin e dopingut, do t’ju shqiptohet masa për shkelje të rregullave anti-doping sikur të ishte pozitiv në testin e dopingut, dhe në rast të përpjekjes së tillë, atij mund ti përcaktohet masa edhe nëse testi i dopingut është negativ.
Neni 4

Sportisti është i detyruar të informojë mjekun i cili është duke e trajtuar atë në lidhje me detyrimin e tij për të mos përdorur substanca dopingu dhe për tu siguruar se çdo terapi mjekësore e përdorur nuk përmban substanca dopingu. Nëse terapia e përdorur përmban substanca dopingu, Sportisti është i obliguar që ti drejtohet Komisionit mjeksor të FMTHK-së me kërkesë për miratimin e përjashtimeve për përdorim terapeutik.

Në këtë drejtim FMTHK do të njoftoj Sportistët me të drejtën dhe detyrimin për të kërkuar nga Komisioni mjeksis i FMTHK-së që t’ju liroj ndalesën e përdorimit të substancave të dopingut, në rastin kur ekziston një nevojë e qartë dhe e domosdoshme mjekësore.

Neni 5

Kontrolli i dopingut në Kosovës kryhet sipas rregullave të përcaktuara nga Komisioni mjeksor i FMTHK-së, kurse në rastet kur kontrolli i dopingut bëhet në garat ndërkombëtare - nën menaxhimin e ITU-së dhe sipas rregullave të tyre.

Kontrolli i dopingut mund të organizohet në garë ose jashtë garës, me paralajmërim dhe pa paralajmërim, dhe kryhet me marrjen e mostrave të urinës dhe të gjakut, ose duke aplikuar teknika të tjera të autorizuar për zbulimin e substancave dhe metodave të ndaluara, ekskluzivisht nga kontrollorët e autorizuar dhe të kualifikuar, ose nga persona që posedojnë leje të lëshuar nga Komisioni mjeksor i FMTHK-së ose nga Komisioni i njohur si ekuivalent.

Neni 6

Federata e Muay Thai Kosova do të përcaktojë me një vendim të veçantë personin përgjegjës për monitorimin e zbatimit të masave për parandalimin e dopingut në FMTHK.

Neni 7

Kur në procesin e kontrollit të dopingut krijohet një shkelje e rregullave anti-doping, personi përgjegjës për monitorimin e zbatimit të masave për parandalimin e dopingut brenda FMTHK-së, do të takoj Sportistin me të drejtën që pa vonesë, dhe jo më vonë se 7 ditë, të kërkojë analizën e mostrës "B" me shpenzimet e tij, me të drejtën që të marrë pjesë personalisht ose avokatit në praninë e tij në hapjen dhe analizimin e mostrës "B", me shpenzimet e veta, me të drejtë të kërkojë kopjet e dokumentacionit laboratorik të mostrës "A dhe B", e cila përmban informacionin e kërkuar nga Standardi Ndërkombëtar për analiza laboratorike dhe të drejtë që të jetë në formë të shkruar komentimi mbi rrethanat e rastit aktual (konkret) Komisionin Anti-Doping të FMTHK-së brenda 7 ditëve. Nëse Sportisti nuk e kërkon analizën e mostrës "B" brenda 7 ditëve do të konsiderohet se ka hequr dorë nga e drejta e tij për analizën e mostrës "B".

Nëse me analizën e mostrës "B" vërtetohet analiza e gjetjes së dëshmive e cila largohet prej asaj sa është e lejuar ose nëse Sportisti shprehimisht apo në mënyrë të heshtur të heqë dorë nga e drejta e analizës së mostrës "B", do të fillojë procesi i marrjes së masave për personat përgjegjës për doping.

Neni 8

Rreth vendosjes së masave të akuzuarit që përballet me shkelje të rregullave anti-doping vendos në shkallë të parë komisioni i disiplinor i FMTHK-së.

Komisioni Disiplinor do të sigurojë që respekton personalitetin dhe të drejtën e mbrojtjes adekuate ligjore të personit përgjegjës për doping (respektimi i privatësisë, kërkimi (hulumtimi) me kohë, garantimi i të drejtës për një shpjegim ligjor, gjykim të drejtë dhe të paanshëm, të drejtën për një përfaqësues ligjor në shpenzime personale, lejimi i  shikimit të dokumenteve, dosjet e dëshmive. pajtueshmëria me standardet në aspektin e dëshmisë së dopingut, informimi me kohë, vendimi dhe me arsyetimi me shkrim në kohë, të drejtën e ankimit, etj).

Ligjshmërinë dhe rregullsinë e procedurës e merr parasysh personi përgjegjës për monitorimin e zbatimit të masave për parandalimin e dopingut në FMTHK.

Neni 9

Masat e shqiptuara për shkelje të rregullave anti-doping janë:

1) diskualifikim i rezultateve sportive;

2) suspendim i përkohshëm;

3) ndalimi për të marrë pjesë në garat;

4) Ndalimi për të kryer funksione në fushën e sportit në periudhë kohore, sipas kushteve dhe në përputhje me ligjin e sportit.

Neni 10

Vendimi i komisionit disiplinor do t'i dorëzohet ITU dhe komisionit mjeksor të FMTHK-së.

Neni 11

Nëse FMTHK-ja nuk vendosë masa për shkelje të rregullave anti-doping brenda një viti prej kur me analizën e mostrave të marra është treguar se Sportisti është stimuluar (dopinguar), në shkelje të rregullave anti-doping vendos në shkallë të parë Komisioni mjeksor i FMTHK-së.

Komisioni mjeksor i FMTHK mundet me pëlqimin e triatletëve, të vendos mbi shkeljen e rregullave anti-doping në shkallë të parë dhe para afatit të referuar në paragrafin 1 të këtij neni.

Neni 12

Vendimi i komisionit disiplinor mund të atakohet në Komisionin mjeksor të FMTHK-së për afatet dhe për kushtet e parashikuara nga rregulloret mbi përcaktimin e përgjegjësive të personit që ka kryer shkeljen e rregullave anti-doping, përveç ku në përputhje me ligjin nuk është përcaktuar, d.m.th. nga juridiksioni i ITU për të vendosur lidhur me ankesën.
Neni 13

Nëse në shkeljen e rregullave anti-doping vendos Komisioni mjeksor i FMTHK-së ka të drejtë të caktojë një ekspert i cili do të ndihmojë Sportistët në proces dhe t’ju japë këshilla kur është e nevojshme.

Neni 14

Federata e Muay Thai Kosova nuk do të njohë një rezultat sporti në arritjen e të cilit ka marrë pjesë Sportisti i stimuluar (dopinguar).

Neni 15

Federata e Muay Thai Kosova nuk do të lejojë pjesëmarrjen në ngjarje sportive një Sportisti i cili është dënuar me masë për shkak të dopingut.

Neni 16

Federata e Muay Thai Kosova është e obliguar që të rregullojë procedurën për njohjen e ndërsjellë të suspendimit dhe masave të tjera të vendosura nga shoqatat e tjera sportive në vend dhe jashtë vendit dhe për të siguruar që FMTHK i përmbahet masave të shqiptuara dhe suspendimit.

Neni 17

Federata e Muay Thai Kosova do të miratojë një program të veprimit antidoping. 

Neni 18

Federata e Muay Thai Kosova është e obliguar për të siguruar përcjelljen e vazhdueshme individuale mjekësore të sportistëve elitar, dhe për këtë qëllim do të nxjerrë aktet e nevojshme dhe për të marrë masa konkrete.

Neni 19

Federata e Muay Thai Kosova të paktën një herë në vit do të informoj dhe edukoj anëtarët e saj dhe Sportistët me rregulloret aktuale në lidhje me dopingun në sport dhe efektet e dëmshme për shëndetin, kur përdoren substancat e dopingut.

Neni 20

Të gjithë anëtarët e Federatës së Muay Thai Kosova janë të detyruara të respektojnë detyrimet që rrjedhin nga zbatimi i masave për të luftuar dopingun në sport.
Neni 21

Federata e Muay Thai Kosova është e obliguar të shkurtoj pjesërisht ose plotësisht financimin e Sportistit, organizatave sportive dhe subjekteve tjera që nuk përputhen me rregullat ekzistuese anti-doping, si dhe nuk kontrollojnë programet anti-doping të anëtarëve të saj dhe zbatimin e këtyre programeve.

Neni 22

Federata e Muay Thai Kosova do të informojë Ministrinë përgjegjëse për sport dhe me formimin e Agjencisë Anti-Doping mbi masat për të luftuar dopingun të ndërmarra gjatë vitit.

Neni 23

Federata e Muay Thai Kosova me formimin e Agjencisë Anti-Doping mund t’i propozojë për të kryer kontrollin në garat e caktuara apo kontrollin jashtë garës së ekipeve të caktuara, grupeve të treningut apo triatletëve individual.

Neni 24

Federata e Muay Thai Kosova do të njoftoj Sportistët - anëtarët e grupit kombëtar të regjistruar të testimit, me obligimin që Agjencisë Anti-Doping të Kosovës kur të formohet dhe të personit përgjegjës për monitorimin e zbatimit të masave për të parandaluar dopingun, rregullisht dhe me saktësi ti informojnë në lidhje me vendndodhjen dhe qasjen, përmes formës së ashtuquajtur "whereabout" për lokacionin, në përputhje me rregulloret e dopingut në garat sportive dhe jashtë garës.

Neni 25

Federata e Muay Thai Kosova rregullisht do të informojë anëtarët e saj dhe Sportistët për listat e referimit të substancave të ndaluara.
Neni 26

Kjo rregullore, si dhe çdo ndryshim i saj eventual i mëvonshëm do të dorëzohen në Ministrinë përgjegjëse të sportit dhe komisionit mjeksor të FMTHK-së brenda 15 ditëve nga data e hyrjes në fuqi.

Neni 27

Kjo rregullore hyn në fuqi në ditën e miratimit të saj.

                                                                                                             Kryetari i FMTHK: 

         Prishtinë:                                                                                      Shpejtim Ahmetaj
        10.11.2022

